પ્રધાનમંત્રી નરેન્દ્ર મોદીએ જણાવ્યુ કે આ વર્ષે કેન્દ્રીય બજેટ એક મહિના પહેલા રજૂ કરવામાં આવશે કારણકે તેનાથી ધનની કમી ન થાય અને વિકાસને ગતિ મળે. ‘સક્રિય સંચાલન અને સમય પર પ્રગતિ' ની બુધવારે મળેલી માસિક બેઠકમાં પ્રધાનમંત્રી મોદીએ જણાવ્યુ કે યોજનાઓને વહેલામાં વહેલી તકે અમલમાં મૂકી શકાય એટલા માટે કેન્દ્રીય બજેટને એક મહિના પહેલા રજૂ કરવામાં આવશે. તેમણે રાજ્યોને પણ કહ્યુ કે આનો ફાયદો ઉઠાવવા માટે પોતાની યોજનાઓને આને અનુરુપ આગળ વધારો. પારંપરિક રીતે કેન્દ્ર સરકારનું બજેટ ફેબ્રુઆરીના છેલ્લા દિવસે રજૂ થાય છે, હવે તેને એક મહિના પહેલા રજૂ કરવાનું છે માટે સંસદનું બજેટ સત્ર પણ ફેબ્રુઆરીના બદલે જાન્યુઆરીના છેલ્લા સપ્તાહમાં શરુ થશે.